ai4bharat/Pralekha huggingface dataset:
वस्त्रोद्योग मंत्रालय
आघाडीचे कापड उत्पादक आणि संस्थांनी राष्ट्रीय तंत्रज्ञान वस्त्रोद्योग मिशनच्या  पाठिंब्याने स्वदेशी धोरणात्मक आणि उच्च-मूल्य असलेली तांत्रिक वस्त्र उत्पादने विकसित करण्यासाठी एकत्र आले पाहिजे: केंद्रीय मंत्री पीयुष गोयल
वस्त्रोद्योग मंत्रालयाने स्पेशालिटी फायबर, संरक्षक वस्त्रे, उच्च-कार्यक्षमता वस्त्रे, जिओटेक्स्टाइल, वैद्यकीय वस्त्रे, शाश्वत वस्त्रे, आणि टेक्सटाइल्स सारख्या महत्त्वाच्या धोरणात्मक क्षेत्रांमध्ये सुमारे 32.25 कोटी रूपये किमतीच्या 15 संशोधन आणि विकास प्रकल्पांना मंजुरी दिली. या योजनेच्या सुकाणू गटाची पाचवी बैठक आज दिल्लीत केंद्रीय वस्त्रोद्योग, वाणिज्य आणि उद्योग आणि ग्राहक व्यवहार, अन्न आणि सार्वजनिक वितरण मंत्री पीयूष गोयल यांच्या अध्यक्षतेखाली झाली.
या 15 संशोधन आणि विकास प्रकल्पांमध्ये स्पेशालिटी फायबरचे 7 प्रकल्प, संरक्षणात्मक कापडाचे 2, हाय परफॉर्मन्स टेक्सटाइलचे 2, जिओटेक्स्टाइलचे 1, मेडिकल टेक्सटाइलचे 1, शाश्वत कापडाचे 1, बांधकाम साहित्यासाठी कापडाचा 1 असे प्रकल्प मंजूर करण्यात आले.
आघाडीचे कापड उत्पादक आणि संस्थांनी एनटीटीएमच्या पाठिंब्याने धोरणात्मक आणि उच्च-मूल्य असलेल्या तांत्रिक वस्त्र उत्पादनांचा स्वदेशी विकास करण्यासाठी एकत्र आले पाहिजे, असे गोयल बैठकीदरम्यान म्हणाले.
भारतातील प्रमुख टेक्सटाईल मशिनरी उत्पादन केंद्रांमध्ये यंत्रसामग्री आणि उपकरणांमधील संशोधन आणि विकास प्रस्तावांना आकर्षित करण्यासाठी ठोस प्रयत्न आवश्यक आहेत. राष्ट्र उभारणीच्या प्रक्रियेत, विशेषत: शाश्वत तांत्रिक वस्त्रांच्या क्षेत्रात व्यापक वापरासाठी विद्यमान आणि अद्ययावत तंत्रज्ञानाचे दस्तऐवजीकरण आणि वापर करण्यासाठी आंतर-मंत्रालयीय सहकार्य आवश्यक आहे. योजनेची व्यापक जागरूकता, फायदे आणि इष्टतम वापरासाठी प्रमुख संस्था आणि संशोधन संस्था यासारख्या एनटीटीएमच्या विद्यमान लाभार्थ्यांनी इतर संस्थांशी जोडले जाणे आवश्यक आहे, असे ते पुढे म्हणाले.
तरूण अभियंत्यांच्या विचारांना भारतातील तांत्रिक वस्त्रोद्योगासाठी प्रोत्साहित करणे ही काळाची गरज आहे. त्यादृष्टीनं स्टार्ट-अप योजनेंतर्गत एका विस्तृत मार्गदर्शक तत्त्वावर चर्चा करण्यात आली. त्यांनंतर महत्त्वाकांक्षी नवोन्मेषक, उद्योजक आणि तरुण शास्त्रज्ञांची प्राधान्याने अंतिम निवड केली जाऊ शकते.
तांत्रिक वस्त्रोद्योग यंत्रसामग्री आणि उपकरणे विकसित करणे हे एक मोठे आव्हान आहे ज्यासाठी विकसित मशीन्सच्या व्यापारीकरणासह सरकार, उद्योग आणि शैक्षणिक संस्थांच्या सहयोगी हस्तक्षेपांची आवश्यकता आहे. एनटीटीएम अंतर्गत तांत्रिक वस्त्रोद्योगाच्या क्षेत्रामध्ये मशिन आणि उपकरणांच्या स्वदेशी विकासासाठी सामान्य मार्गदर्शक तत्त्वे हे एक मजबूत पाऊल आहे आणि त्याचा पुरेपूर वापर करणे आवश्यक आहे, असे त्यांनी पुढे सांगितले.
प्रमुख सार्वजनिक आणि खाजगी शैक्षणिक आणि अभियांत्रिकी संस्था आणि उद्योगांना राष्ट्रीय तांत्रिक वस्त्रोद्योग अभियानांतर्गत आधीच सुरू केलेल्या शिक्षण आणि इंटर्नशिप मार्गदर्शक तत्त्वांनुसार प्राधान्याने अर्ज करण्याचे आवाहन गोयल यांनी केले.
पंतप्रधान कार्यालय
बुध्द पौर्णिमेनिमित्त होणाऱ्या जागतिक आभासी वेसाक महोत्सवात पंतप्रधान नरेंद्र मोदी यांचे बीजभाषण
नवी दिल्ली, 25 मे 2021
बुद्ध पौर्णिमेनिमित्त उद्या म्हणजेच 26 मे 2021 रोजी सकाळी 09:45 वाजता होणाऱ्या जागतिक आभासी वेसाक महोत्सवात पंतप्रधान नरेंद्र मोदी यांचे बीजभाषण होणार आहे.
संस्कृती मंत्रालयाने आंतरराष्ट्रीय बुद्धिस्ट महासंघाच्या सहकार्याने हा कार्यक्रम आयोजित केला आहे. या कार्यक्रमात, जगभरातील सर्व बुद्धिस्ट संघांचे प्रमुख सहभागी होणार आहेत. तसेच जगभरातील प्रमुख बौद्ध धर्मपीठांमधील 50 पेक्षा जास्त धर्मिक मार्गदर्शक या परिषदेत आपले विचार मांडतील.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
औषधनिर्माण आणि रसायन उद्योगाच्या प्रतिनिधीनी घेतली सुरेश प्रभू यांची भेट
नवी दिल्ली,26 फेब्रुवारी 2019
औषधनिर्माण आणि रसायन कंपन्यांना निर्यातीला चालना देणारे धोरण आखुन कृती आराखडा तयार करण्यासाठी आणि या दोन्ही उद्योगांच्या उत्पादन आणि निर्यातीवर परिणाम करणाऱ्या विशिष्ट समस्यांबाबत चर्चा करण्यासाठी केंद्रीय वाणिज्य आणि उद्योग मंत्री सुरेश प्रभू यांनी औषधनिर्माण आणि रसायन उद्योगांच्या प्रतिनिधींसमवेत बैठक घेतली.
रसायन क्षेत्रातल्या निर्यातीला चालना देण्यासाठी दखल योग्य मुद्दे आपल्या मंत्रालयाने निश्चित केले असून, यासंदर्भात इतर मंत्रालयाकडे हे मुद्दे आपण मांडणार असल्याचे आश्वासन प्रभू यांनी दिले.
भारतीय औषध निर्माणविषयक निर्यातीत सध्या वाढ झाल्याचे सांगून चालू 2018-19 या वित्तीय वर्षात आतापर्यंतची सर्वाधिक औषधनिर्माण निर्यात नोंदवली जाण्याची शक्यता आहे.
N.Sapre/N.Chitale/D. Rane
(Visitor Counter : 73
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 30 जून 2022
|
|
- 197.61 cr vaccine doses have been administered so far under Nationwide Vaccination Drive
- India's Active caseload currently stands at 1,04,555
- Active cases stand at 0.24%
- Recovery Rate currently at 98.55%
- 13,827 recoveries in the last 24 hours increases Total Recoveries to
- 4,28,22,493
- 18,819 new cases recorded in the last 24 hours
- Daily positivity rate 
- Weekly Positivity Rate 
- 86.23 cr Total Tests conducted so far; 4,52,430 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
शिक्षण मंत्रालय
केंद्रीय अर्थसंकल्प 2022 मधील घोषणांच्या अंमलबजावणीसंदर्भात शिक्षण मंत्रालयाकडून विचार मंथन वेबिनारचे आयोजन
पंतप्रधान करणार संबोधित
अर्थसंकल्पीय घोषणांची कार्यक्षम आणि जलद अंमलबजावणी करण्यासाठी, भारत सरकार विविध प्रमुख क्षेत्रांमध्ये वेबिनार मालिका आयोजित करत आहे. सार्वजनिक आणि खाजगी क्षेत्र, शिक्षण आणि उद्योग क्षेत्रातले तज्ज्ञ यांच्यासोबत विचारमंथन करणे आणि विविध क्षेत्रांतर्गत विविध बाबींच्या अंमलबजावणीच्या दिशेने सर्वोत्तम पद्धतीने कसे पुढे जावे यासाठी रणनीती निश्चित करण्यासाठी साहाय्य मिळावे, हा यामागचा उद्देश आहे.
या मालिकेचा एक भाग म्हणून भारत सरकारच्या शिक्षण मंत्रालयाने 21 फेब्रुवारी रोजी शिक्षण आणि कौशल्य या क्षेत्राबाबत वेबिनारचे आयोजन केले आहे. वेबिनारमध्ये विविध विषयांवर  सत्रे असतील. विविध मंत्रालये आणि राज्य सरकारांचे सरकारी अधिकारी, उद्योग प्रतिनिधी, कौशल्य विकास संस्था, शिक्षणतज्ज्ञ, विद्यार्थी आणि इतर तज्ज्ञ यात सहभागी होतील
वेबिनारसाठी निश्चित करण्यात आलेले विषय :
1. डिजिटल विद्यापीठ: जागतिक दर्जाचे उच्च शिक्षण सर्वांसाठी सुलभ करणे
2. डिजिटल शिक्षक: सर्वसमावेशकता, उत्तम अध्ययन परिणाम आणि कौशल्य यासाठी दर्जेदार ई-सामग्री आणि आभासी प्रयोगशाळा तयार करणे
3. एक इयत्ता एक वाहिनीचा विस्तार : गुणवत्तापूर्ण डिजिटल शिक्षण दुर्गम भागातल्या कानाकोपऱ्यात पोहोचवणे
4. शहरी नियोजन आणि आरेखनामधील भारताला अनुरूप विशेष ज्ञान
5. उद्योग आणि कौशल्य दुवा दृढ होण्यासाठी चालना देणे
6. गिफ्ट सिटीमध्ये शैक्षणिक संस्था विकसित करणे
7. एव्हीजीसी  क्षेत्रामध्ये भागीदारी दृढ करणे
पंतप्रधान नरेंद्र मोदी या कार्यक्रमाच्या पूर्ण सत्राला संबोधित करतील. निश्चित करण्यात आलेल्या विषयांअंतर्गत सात समांतर उप सत्र आयोजित करण्यात येतील. शिक्षण सुलभतेच्या तत्त्वांच्या अनुषंगाने आणि रोजगार निर्मितीच्या संधींवर लक्ष केंद्रित करत सहभागी चमूद्वारे कृती बिंदू, विस्तृत रणनीती आणि कार्यान्वयन यासाठी कालमर्यादा ठरवल्या जातील.
मंत्रिमंडळ
सार्वत्रिक निवडणुका, २०१९ नंतर संसदेचे अधिवेशन सुरु करण्यासाठी केंद्रीय मंत्रिमंडळाची मंजुरी
१७ जून -२६ जुलै दरम्यान लोकसभेचे अधिवेशन
२० जून-२६ जुलै दरम्यान राज्यसभेचे अधिवेशन
४ जुलै रोजी आर्थिक पाहणी अहवाल सादर केला जाणार
५ जुलै रोजी केंद्रीय अर्थसंकल्प सादर केला जाणार
31 मे 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या पहिल्या बैठकीत १७ जून रोजी १७ व्या लोकसभेचे अधिवेशन सुरु करण्यासाठी मंजुरी देण्यात आली. २६ जुलै २०१९ पर्यंत हे अधिवेशन चालेल.
राज्यसभेचे अधिवेशन २० जून २०१९ ते २६ जुलै २०१९ या कालावधीत होईल.
सभापतीपदासाठी निवडणूक बुधवार १९ जून २०१९ रोजी होईल.
राज्य घटनेच्या कलम ८७  नुसार राष्ट्रपतींना २० जून २०१९ रोजी सकाळी ११ वाजता संसदेच्या मध्यवर्ती सभागृहात दोन्ही सदनांना संबोधित करण्यासाठी विनंती केली जाईल.
शुक्रवार दि. ५ जुलै २०१९ रोजी २०१९-२० वर्षासाठीचा केंद्रीय अर्थसंकल्प सादर केला जाईल. आणि अर्थसंकल्प सादर झाल्यानंतर संबंधित सभागृहांचे कामकाज दिवसभरासाठी तहकूब करण्यात येईल.
रस्ते वाहतूक आणि महामार्ग मंत्रालय
डीआरडीओ ने प्रवासी बसेससाठी विकसित केलेल्या अग्नीशोधक आणि शमन व्यवस्थेची संरक्षण मंत्री आणि रस्ते वाहतूक मंत्र्यांसमोर प्रात्याक्षिके
नवी दिल्ली, 9 नोव्हेंबर 2020
डीआरडीओ- म्हणजेच संरक्षण, संशोधन आणि विकास संघटनेने, प्रवासी बसेससाठी विकसित केलेल्या अग्नीशोधक आणि अग्नीशमन व्यवस्थेची प्रात्याक्षिके आज संरक्षण मंत्री राजनाथ सिंह आणि रस्ते वाहतूक व महामार्ग मंत्री नितीन गडकरी यांच्यासमोर डीआरडीओ भवन येथे करण्यात आली. बसमधील प्रवासी भागासाठी जलतुषारआधारित FDSS आणि इंजिनातील आग विझवण्यासाठी वायू आधारित FDSS व्यवस्था वापरण्यात आली. यावेळी दोन्ही मंत्र्यांना, संस्थेचे इतर प्रकल्प आणि व्यवस्थांचीही माहिती देण्यात आली.
डीआरडीओच्या दिल्ली येथील अग्नी स्फोटक आणि पर्यावरण सुरक्षा- CFEES या संस्थेने हे तंत्रज्ञान विकसित केले असून, त्याच्या मदतीने बसमधल्या प्रवाशांच्या भागात लागलेली आग केवळ 30 सेंकदात कळू शकते आणि त्यानंतर 60 सेंकदात तिच्यावर नियंत्रण आणले जाऊ शकते. FDSS मध्ये 80 लिटर क्षमतेची पाण्याची टाकी आणि 6.8 किलो नायट्रोजन सिलेंडर्स विविध ठकाणी बसवण्यात आले आहेत. तर इंजिनसाठीच्या FDSS मध्ये एअरोसोल जनरेटर्स लावण्यात आली असून त्यांच्या मदतीने केवळ पाच सेकंदात अग्नी शमन करणे शक्य आहे.
अग्नी धोका व्यवस्थापन, अग्नीशमन अशा विषयात CFEES संस्थेचे विशेष नैपुण्य आहे. या केंद्राने युद्धाचे टॅंक, जहाजे आणि पाणबुड्यांसाठी अग्नीशमन व्यवस्था विकसित केली आहे. प्रवासी बसेस मध्ये आगीमुळे होणाऱ्या दुर्घटना टाळण्यासाठी संरक्षण तंत्रज्ञान वापरुन CFEESने ही विशेष व्यवस्था विकसित केली आहे. विशेषतः लांबचा प्रवास करणाऱ्या स्लीपर प्रवासी बसेस आणि शालेय विद्यर्थ्यांची वाहतूक करणाऱ्या बसेसमधल्या दुर्घटना टाळण्यासाठी हे तंत्रज्ञान अत्यंत उपयुक्त ठरेल. आतापर्यंत केवळ इंजिनातच अग्निशमन व्यवस्था होती.
या नव्या तंत्रज्ञानाविषयी संरक्षण मंत्री राजनाथ सिंह यांनी वैज्ञानिकांचे अभिनंदन केले.
बसमधील प्रवाशांच्या सुरक्षिततेच्या दृष्टीने हे तंत्रज्ञान अत्यंत उपयुक्त आहे, असे मत केंद्रीय रस्ते वाहतूक मंत्री नितीन गडकरी यांनी व्यक्त केले. प्रवाशांच्या सुरक्षेची चिंता करत, हे तंत्रज्ञान विकसित केल्याबद्दल त्यांनी डीआरडीओ चे आभार मानले.
डीआरडीओचे अध्यक्ष डॉ जी सतीश यांनी वैज्ञानिकांच्या चमूचे कौतुक केले आहे.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
आरोग्य आणि कुटुंब कल्याण मंत्रालय
बरे झालेल्यांच्या संख्येचा एका दिवसातील उच्चांक, 36,000 पेक्षा जास्त रुग्णांना घरी सोडण्यात आले
सक्रिय कोविड रुग्णांपेक्षा बरे झालेल्यांची संख्या 4 लाखांहून अधिक
रुग्ण बरे होण्याचे प्रमाण नव्या उच्चांकावर, आज हे प्रमाण जवळपास 64%
नवी दिल्ली, 26 जुलै 2020
काल बरे झालेल्यांचा एका दिवसातील आत्तापर्यंतचा उच्चांक नोंदविण्यात आला. गेल्या 24 तासांत 36,145 कोविड -19 रूग्ण बरे झाले आणि त्यांना रुग्णालयातून घरी सोडण्यात आले. यामुळे बरे झालेल्यांची एकूण संख्या 8,85,576 वर गेली आहे. रुग्ण बरे होण्याच्या दराने जवळपास 64% पर्यंत नवी उच्च पातळी गाठली आहे. आज हा दर 63.92% होता. याचा अर्थ रूग्ण बरे होण्याचे प्रमाण सातत्याने वाढत असून सक्रिय रुग्ण आणि बरे होणारे यातील वाढणारी तफावत कायम राखली जात आहे. ही तफावत 4 लाखांच्या पुढे गेली आणि सध्या ती 4,17,694 आहे. बरे होणाऱ्यांचे प्रमाण सक्रिय  रुग्णांपेक्षा 1.89 पट आहे.
केंद्र सरकारने सर्व राज्य / केंद्रशासित प्रदेश सरकारांना “चाचणी, शोध आणि उपचार” या धोरणाची प्रभावीपणे अंमलबजावणी करण्याचा सल्ला दिला आहे. गेल्या 24 तासांत 4,40,000 पेक्षा जास्त चाचण्या घेण्यात आल्या आहेत. आजवर केलेल्या प्रति दशलक्ष चाचण्यांचे प्रमाण 11,805 वर पोहोचले असून, आत्तापर्यंत एकूण 1,62,91,331 चाचण्या करण्यात आल्या आहेत. प्रथमच, सरकारी प्रयोगशाळांनी 3,62,153 नमुन्यांची चाचणी करण्याचा नवा विक्रम नोंदविला आहे. खासगी प्रयोगशाळांमध्ये एकाच दिवसात 79,878 नमुन्यांची चाचणी घेण्यात आली असून हा आजवरचा उच्चांक आहे.
सार्वजनिक आणि खासगी क्षेत्राच्या सहभागाने रुग्णालयाच्या पायाभूत सुविधांमध्ये लक्षणीय वाढ झाल्याने कोविड -19 च्या रुग्णांचे लवकर निदान होऊन त्वरित उपचारांमुळे मृत्यू दर सातत्याने कमी झाला आहे. सध्या तो 2.31% आहे. सर्वात कमी मृत्यूचे प्रमाण असणाऱ्या जगातील देशांमध्ये भारताचा समावेश आहे.
कोविड -19 शी संबंधित सर्व तांत्रिक मुद्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्या: https://www.mohfw.gov.in/आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf. यावर उपलब्ध आहे.
M.Chopade/ V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
नारी शक्ती पुरस्कार विजेत्यांशी पंतप्रधानांनी साधला संवाद
पंतप्रधान नरेंद्र मोदी यांनी आज उत्तर प्रदेशात गाझियाबादला भेट देऊन विविध विकास प्रकल्पांचा शुभारंभ केला. त्यांनी हिंडन विमानतळाच्या नागरी टर्मिनलचे उदघाटन केले. त्यानंतर त्यांनी सिकंदरपूरला भेट दिली आणि दिल्ली-गाजियाबाद-मेरठ प्रादेशिक जलद वाहतूक प्रणालीची पायाभरणी केली. तसेच त्यांनी अनेक विकास प्रकल्पांचे उदघाटन केले आणि सरकारच्या विविध योजनांच्या लाभार्थ्यांना प्रमाणपत्रे वितरित केली.
पंतप्रधानांनी गाझियाबाद येथे शहीद स्थळ  मेट्रो स्टेशनलाही भेट दिली आणि तिथून दिलशाद गार्डनला जाणाऱ्या नव्या मेट्रो रेल्वेला हिरवा झेंडा दाखवला. त्यांनी या मेट्रोतून प्रवासही केला.
गाझियाबाद मधील सिंकदरपुर येथे एका विशाल सभेला संबोधित करताना पंतप्रधान म्हणाले की आज गाझियाबाद कनेक्टिविटी, क्लीनलिनेस आणि कैपिटल या तीन 'सी' ने ओळखला जातो. यासंदर्भात त्यांनी गाजियाबाद मधील सुधारित रस्ते आणि मेट्रो संपर्क सेवा, स्वच्छ सर्वेक्षणात मिळालेले १३ वे मानांकन आणि उत्तर प्रदेशचे एक मोठे व्यापारी केंद्र म्हणून गाझियाबाद विकसित झाल्याचा उल्लेख केला.
पंतप्रधान म्हणाले की हिंडन विमानतळावर नवीन नागरी टर्मिनल तयार झाल्यावर गाझियाबादच्या लोकांना विमान प्रवासासाठी दिल्लीला जावे लागणार नाही, ते गाझियाबादहून अन्य शहरात विमानाने जाऊ शकतील. ज्या वेगाने नागरी टर्मिनल बांधण्यात आले, त्यातून केंद्र सरकारचा निर्धार आणि कार्यशैली दिसून येते असे तें म्हणाले. शहीद स्थळाहून मेट्रोचा नवीन मार्ग उत्तर प्रदेश आणि दिल्ली दरम्यान प्रवास करणाऱ्यांचा त्रास कमी करेल असे ते म्हणाले.
30 हजार कोटी रुपये खर्चून बांधण्यात आलेली दिल्ली–मेरठ वेगवान प्रादेशिक रेल्वे वाहतूक व्यवस्था देशातील अशा प्रकारची पहिलीच व्यवस्था असल्याचे पंतप्रधान म्हणाले. ही व्यवस्था पूर्ण झाल्यानंतर दिल्ली आणि मेरठ दरम्यान प्रवासाचा वेळ खूप कमी होईल असे ते म्हणाले. गाजियाबाद मध्ये विकसित केल्या जात असलेल्या आधुनिक पायाभूत सुविधांमुळे गाजियाबाद आणि आसपास राहणाऱ्या लोकांचे जीवन सुलभ होईल. देशभरात अशा पायाभूत सुविधा विकसित केल्या जात आहेत असे ते म्हणाले.
यावेळी पंतप्रधानांनी प्रधानमंत्री श्रम योगी मानधन योजनेच्या लाभांबाबत माहिती दिली. ते म्हणाले की या योजनेमुळे असंघटित क्षेत्रातील कामगारांना वृद्धापकाळात आर्थिक सुरक्षा मिळेल. प्रधानमंत्री किसान सम्मान निधि अंतर्गत दोन कोटींहून अधिक शेतकऱ्यांना पहिला हप्ता मिळाल्याचे त्यांनी सांगितले.
आपले सरकार प्रधानमंत्री आवास योजना, आयुष्मान भारत आणि प्रधानमंत्री श्रम योगी मानधन सारख्या सुयोग्य योजनांच्या माध्यमातून अशक्य शक्य करून दाखवत आहे असे पंतप्रधान म्हणाले. देशाच्या नागरिकांकडून हे शक्य करण्याचे सामर्थ्य मिळत असल्याचे त्यांनी नमूद केले.
पंतप्रधान कार्यालय
पंतप्रधान नरेंद्र मोदी आणि अफगाणिस्तानचे राष्ट्राध्यक्ष यांच्यामध्ये दूरध्वनी संभाषण
पंतप्रधान नरेंद्र मोदी आणि अफगाणिस्तान इस्लामिक रिपब्लिकचे अध्यक्ष डॉ अशरफ घनी यांच्या दरम्यान आज दूरध्वनीमार्फत संभाषण झाले. दोन्ही नेत्यांनी ‘ईद-उल-अदा’च्या सणानिमित्त एकमेकांना शुभेच्छा दिल्या.
अफगाणिस्तानची गरज पूर्ण करण्यासाठी भारताच्यावतीने अन्नधान्य आणि वैद्यकीय सामग्री यांचा अतिशय योग्यवेळी पुरवठा केल्याबद्दल अफगाण राष्ट्राध्यक्ष घनी यांनी पंतप्रधान मोदी यांचे आभार मानले. शांततापूर्ण, समृद्ध आणि सर्वसमावेशक अफगाणिस्तानच्या उभारणीसाठी अफगाण लोकांच्या प्रयात्नांप्रती भारत कटिबद्ध असल्याचा पंतप्रधान मोदी यांनी यावेळी पुनरूच्चार केला. उभय नेत्यांनी सध्याचे क्षेत्रीय सुरक्षा वातावरण आणि इतर विषयांमध्ये असलेले परस्पर व्दिपक्षीय हितसंबंध यांच्याविषयी विचारांचे आदान-प्रदान केले.
M.Chopalde/S.Bedekar/P.Kor
पंतप्रधान कार्यालय
पंतप्रधान मोदींनी जपानच्या टोकिओमध्ये साधला भारतीयांशी संवाद
नवी दिल्ली, 29 ऑक्टोबर 2018
पंतप्रधान नरेंद्र मोदी यांनी आज टोकिओ येथे भारतीय समुदायाच्या लोकांशी संवाद साधला. आपल्या भाषणात पंतप्रधानांनी भारत-जपान सहकार्याच्या अनेक पैलूंवर प्रकाश टाकला.
जपानचे पंतप्रधान शिंजो ॲबे आणि जपानी जनतेने दाखवलेल्या आदरातिथ्याबद्दल आणि स्वागताबद्दल पंतप्रधान मोदी यांनी आभार मानले. तसेच जपानमधल्या भारतीय समुदायाला दिवाळीनिमित्त शुभेच्छाही दिल्या.
भारतीय समुदाय जपानमधील भारताचे राजदूत आहेत असे सांगून भारतात गुंतवणूक करावी तसेच मातृभूमीशी सांस्कृतिक संबंध जोडून ठेवावे, असे आवाहन पंतप्रधानांनी केले.
गेल्या चार वर्षातील सरकारच्या सफलतेला अधोरेखित करतांना पंतप्रधानांनी सांगितले की, भारत नेहमीच भारतीय उपाययोजना आणि जागतिक उपयोग या उद्देशाने कार्य करत आहे. भारताच्या जन-धन, आधार आणि मोबाईल या तीन योजनांच्या आणि डिजिटल व्यवहार प्रणालीचे सर्व जगात कौतुक होत असल्याचे त्यांनी सांगितले.
भारताचा अत्यंत यशस्वी ठरलेला अंतरीक्ष कार्यक्रम आणि भारतात निर्माण होणाऱ्या मजबूत डिजिटल पायाभूत सोई यांचा पंतप्रधानांनी विशेष उल्लेख केला. “मेक इन इंडिया” कार्यक्रमामुळे भारत इलेक्ट्रॉनिक्स आणि वाहन निर्मितीचे केंद्र बनत आहे, असे मोदी यांनी सांगितले.
नव भारताच्या निर्मितीसाठी स्मार्ट पायाभूत सुविधा निर्मितीतील जपानचा सहभाग पंतप्रधानांनी अधोरेखित केला. भारत आणि जपानमधले संबंध सुधारण्यासाठी भारतीय समुदायाने सातत्याने कार्य करण्याचे आवाहन त्यांनी केले.
पंतप्रधान मोदी दोन दिवसांच्या जपान दौऱ्यावर आहेत.
B.Gokhale/J.Patankar/P.Malandkar
(Visitor Counter : 59
आरोग्य आणि कुटुंब कल्याण मंत्रालय
कोविड-19 ताजी स्थिती
देशव्यापी कोविड प्रतिबंधक लसीकरण मोहिमेंच्या अंतर्गत एकूण 200.91 कोटी लसीच्या मात्रा  आतापर्यंत देण्यात आल्या आहेत.
गेल्या 24 तासांत,29,12,855 जणांना लसीच्या मात्रा देण्यात आल्या
भारतातील सध्याच्या घडीला उपचाराधीन रूग्णांची संख्या 1,48,881 इतकी आहे.
उपचाराधीन रूग्णांची संख्या आतापर्यंतच्या एकूण रूग्णसंख्येच्या 0.34 टक्के इतकी आहे.
सध्या कोविडमुक्तीचा दर 98.46 टक्के आहे
गेल्या 24 तासांत, 18,294 रूग्ण कोरोनामुक्त तर आतापर्यंतची एकूण कोरोनामुक्त रूग्णसंख्या 4,31,50,434
गेल्या 24 तासांत, 21,566 नव्या रूग्णांची नोंद झाली.
सध्या दैनिक पॉझिटिव्हिटी दर 4.25 टक्के इतका आहे .
साप्ताहिक पॉझिटिव्हिटी दर 4.50 टक्के इतका आहे.
आतापर्यंत 87.11 कोटी एकूण चाचण्या घेण्यात आल्या; गेल्या 24 तासांत, 5,07,360 चाचण्या पार पडल्या.
माहिती आणि प्रसारण मंत्रालय
डी डी किसानचा महिला किसान ॲवॉर्ड्स कार्यक्रम
नवी दिल्ली, 14 डिसेंबर 2018
डी डी किसान वाहिनीने आज ‘महिला किसान ॲवॉर्ड्स’ हा रिॲलिटी शो सुरु केला. 17 डिसेंबरपासून प्रसारित होणाऱ्या या कार्यक्रमात देशभरातील महिला शेतकरी सहभागी होतील.
या शोमधील स्पर्धकांची निवड भारतीय कृषी संशोधन परिषदेने केली आहे. प्रत्येक भागात दोन महिला त्यांच्या कामगिरीबाबत माहिती देतील. परिक्षकांकडून त्यांचे मूल्यमापन केले जाईल. सर्वाधिक गुण मिळवणाऱ्या पाच स्पर्धक महिला अंतिम फेरीत पोहोचतील. यातून एका विजेत्याची घोषणा केली जाईल.
प्रसारभारतीचे अध्यक्ष डॉ. ए. सूर्यप्रकाश यांनी डी डी किसानच्या चमूचे अभिनंदन केले. या कार्यक्रमातून केवळ मनोरंजनच होणार नाही तर जनजागृतीही होईल असे ते म्हणाले.
महिला किसान ॲवॉर्ड्स हा वास्तवावर आधारित रिॲलिटी शो असल्याचे मत दूरदर्शनच्या महासंचालक सुप्रिया साहू यांनी व्यक्त केले.
N.Sapre/S.Kane/P.Malandkar
(Visitor Counter : 59
संरक्षण मंत्रालय
बनावट कागदपत्रांच्या आधारे बनवण्यात आलेले 21031 सिम कार्डस दूरसंचार विभागाने केले रद्द
पुणे, 8 मे 2023
बनावट कागदपत्रांच्या आधारे मिळवलेले फोनचे सीमकार्डस सायबर गुन्ह्यांसाठी वापरले जातात, हे तर उघड सत्य आहे. असे बनावट सीमकार्डस तयार करणारे लोक आता या गैरव्यवहारात इतके सरावले आहेत, की त्यांनी अशा प्रकारची बनावट ओळखपत्रे/ बनावट पत्ते दाखवणारी कागदपत्रे तयार केली आहेत, जी एकेक प्रकरणापुरता तपास करताना , मानवी तपास पद्धतीत कधीही पकडली जाणार नाहीत. हे लक्षात घेऊन, दूरसंचार विभागाने, अशा कागदपत्रांच्या आधारे होणारे सायबर गुन्हे रोखण्याचे आव्हान हाती घेतले असून त्यासाठी अभिनव आणि स्वदेशी कृत्रिम बुद्धीमत्ता तंत्रज्ञान, ह्या संकल्पनेचा वापर करत त्या आधारावर, चेहऱ्याची ओळख पटवणाऱ्या फेशियल रेक्गनिशन पॉवर्ड सोल्यूशन  ह्या अत्याधुनिक प्लॅटफॉर्मच्या मदतीने बनावट सिम कार्डस शोधून काढली आहेत.
ASTR प्रकल्पामागचे उद्दिष्ट सर्व प्रकारच्या दूरसंचार सेवा प्रदात्यांच्या ग्राहकांचे एकत्रित विश्लेषण करणे, आणि विश्वासार्ह नसलेले मोबाईल क्रमांक ओळखून त्यातून ते वजा करण्याचे काम केले गेले. या सिस्टिममध्ये दूरसंचार कंपन्यांनी, दूरसंचार विभागाला दिलेल्या ग्राहकांचा डेटाबेस वापरुन, एकच चेहरा आणि त्याचे वेगवेगळे क्रमांक ओळखले जातात.
याच प्रणालीचा वापर करत, महाराष्ट्र एलएसएने दूरसंचार विभागाच्या ग्राहक डेटाबेसचे विश्लेषण केले आणि बनावट कागदपत्रांच्या आधारे जारी केल्याचा संशय असलेले एकूण 21031 सिम ओळखून ती रद्द केली गेली .
अशा फसव्या/बेकायदेशीर कारवायांमध्ये सहभागी असलेल्या दोषी लोकांवर आणि सिम विक्रेत्यांवर कारवाई करण्यात येत आहे. अशा PoS/सिम विक्रेत्यांना सेवा प्रदात्यांद्वारे आणि संपूर्णपणे काळ्या यादीत टाकले जात आहे. पुढील तपास करून दोषींवर आवश्यक कारवाई करण्यासाठी पोलिसांत तक्रार करण्यात येत आहे.
S.Kakade/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
पंतप्रधान कार्यालय
ऊर्जा मंत्रालय तसेच नवीन व नवीकरणीय ऊर्जा मंत्रालयाच्या कामकाजाबाबत पंतप्रधानांच्या अध्यक्षतेखाली झालेल्या बैठकीचा संक्षिप्त आढावा
नवी दिल्ली, 28 मे 2020
पंतप्रधानांनी काल संध्याकाळी उर्जा मंत्रालय तसेच नवीन व नवीकरणीय ऊर्जा मंत्रालयाच्या कामकाजाचा आढावा घेतला. ऊर्जा क्षेत्राला भेडसावणाऱ्या समस्या दूर करण्यासाठी सुधारित शुल्क धोरण व वीज  विधेयक 2020 यासह धोरणात्मक उपक्रमांवर यावेळी चर्चा करण्यात आली.
ऊर्जा क्षेत्राची कार्यान्वयन क्षमता वाढवताना व आर्थिक निरंतरता सुधारताना ग्राहकांचे समाधान वाढविण्याच्या गरजेवर पंतप्रधानांनी भर दिला. ऊर्जा क्षेत्रातील समस्या विशेषत: वीज वितरण विभागातील समस्या वेगवेगळ्या प्रदेशात व राज्यांत भिन्न असल्याचे त्यांनी नमूद केले. सर्वांसाठी एकच उपाय शोधण्याऐवजी मंत्रालयाने प्रत्येक राज्याला कामगिरी सुधारण्यासाठी प्रोत्साहित करून राज्य-निहाय उपाय ठरवले पाहिजेत, असे ते म्हणाले.
त्यांनी ऊर्जा मंत्रालयाला सल्ला दिला की वीज वितरण कंपन्यांनी त्यांच्या कामगिरीचे मापदंड वेळोवेळी प्रकाशित केले पाहिजेत, जेणेकरून जनतेला त्यांच्या वितरण कंपन्यांचे शुल्क अन्य कंपन्यांच्या तुलनेत किती आहे ते समजेल. ऊर्जा क्षेत्रातील उपकरणांचा वापर ‘मेक इन इंडिया’ अनुरूप असायला हवा, यावरही त्यांनी भर दिला.
नवीन व नवीकरणीय उर्जा यासंदर्भात पंतप्रधानांनी सौर जल पंपांपासून, विकेंद्रित सौर शीतगृहापर्यंत कृषी क्षेत्राच्या संपूर्ण पुरवठा साखळीसाठी सर्वसमावेशक दृष्टीकोनाच्या गरजेवर भर दिला. छतावरील सौरऊर्जेसाठी नाविन्यपूर्ण मॉडेलवर त्यांनी भर दिला व प्रत्येक राज्यात किमान एक शहर  छतावरील सौर उर्जा निर्मितीद्वारे पूर्णपणे सौर शहर असले पाहिजे, अशी इच्छा व्यक्त केली. भारतात ‘इंगोट’, ‘वेफर’, ‘सेल’ व ‘मॉड्यूल’ तयार करण्यासाठी व्यवस्था विकसित करण्यावरही भर देण्यात आला, जेणेकरून इतर विविध फायद्यांव्यतिरिक्त रोजगार निर्मितीलाही मदत होईल.
पंतप्रधानांनी कार्बन मुक्त लडाखच्या योजनेला गती देण्याची इच्छा व्यक्त केली तसेच सौर व पवन ऊर्जेचा उपयोग करून किनारपट्टी भागात पिण्याच्या पाण्याच्या पुरवठ्यावर भर दिला.S.Pophale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(